द ॲक्सिडेन्टल प्राइम मिनिस्टर
द ॲक्सिडेन्टल प्राईम मिनिस्टर हा २०१९मध्ये प्रदर्शित हिंदी भाषेतील चित्रपट आहे. हा चित्रपट याच नावाच्या संजय बारु यांनी लिहिलेल्या पुस्तकावर आधारित आहे. चित्रपटात अनुपम खेर यांची प्रमुख भूमिका असून हा चित्रपट ११ जानेवारी २०१९ला प्रदर्शित झाला. हा चित्रपट भारताचे माजी पंतप्रधान डॉ. मनमोहन सिंग यांच्या जीवनावर आहे.

सत्ताधारी भारतीय जनता पक्षाने त्यांच्या अधिकृत ट्विटर खात्याद्वारे ट्रेलरचा प्रचार केला. यावर प्रतिक्रिया देताना काँग्रेसच्या प्रवक्त्याने हा चित्रपट ‘राजकीय प्रॉपगेंडा’ असल्याचे म्हटले. बिहारमधील स्थानिक न्यायालयाने 8 जानेवारी 2019 रोजी अनुपम खेर आणि चित्रपटाशी संबंधित तेरा जणांविरुद्ध राजकीय नेत्यांची बदनामी केल्याप्रकरणी गुन्हा नोंदवण्याचे आदेश दिले.

कलाकार व त्यांच्या भूमिका
 अनुपम खेर – डॉ. मनमोहनसिंग, भारताचे २००४-२०१४ दरम्यानचे पंतप्रधान
 सुझेन बर्नेट – सोनिया गांधी, भारतीय राष्ट्रीय काँग्रेसच्या माजी अध्यक्षा
 अर्जुन माथूर – राहुल गांधी, भारतीय राष्ट्रीय काँग्रेसचे वर्तमान अध्यक्ष
 आहाना कुमरा – प्रियांका रॉबर्ट वड्रा, सोनिया गांधी यांच्या कन्या व राहुल गांधी यांच्या भगिनी
 अब्दुल कादिर आमिन – अजयसिंग
 विमल वर्मा – लालूप्रसाद यादव
 अवतर स्यानी – लालकृष्ण अडवाणी
 अनिल रस्तोगी – शिवराज पाटील
 अजित सतभाई – पी.व्ही. नरसिंंहराव, भारताचे पुर्व पंतप्रधान
 चित्रगुप्ता सिन्हा – पी.व्ही. रंगाराव, पी.व्ही. नरसिंम्हा राव यांचे पुत्र
 अक्षय खन्ना – संजया बरुआ, पंतप्रधानांचे मीडिया सल्लागार व या पुस्तकाचे लेखक

संदर्भ 

इ.स. २०१९ मधील चित्रपट
हिंदी भाषेमधील चित्रपट